આ બાબતે તપાસ કરતા જાણકારી મળે છે કે કાઢી નંખાયેલા જૂના બ્લોકોનો ચોક્કસ હિસાબ નથી. આ મુદ્દે હવે પાલિકાનો વિરોધ પક્ષ મેદાનમાં આવ્યો છે. નવસારી નગરપાલિકાના વિપક્ષી સભ્યો પિયુષ ઢીમ્મર અને મેહુલ ટેલરે તો આજે બુધવારે આ મામલે જિલ્લા કલેકટરમાં લેખિત ફરિયાદ કરી દીધી છે. આ ફરિયાદમાં જણાવ્યું છે કે છેલ્લા 15 મહિનામાં પાલિકા દ્વારા બ્લોકપેવિંગના 2.51 કરોડના કામો કરાયા છે. જેમાં મહત્તમ કામોમાં જૂનાની જગ્યાએ નવા બ્લોકો નંખાયા છે. આ જૂના કાઢી નંખાયેલા બ્લોકોમાં ઘણાં સ્ટોરમાં જમા કરાવાયા નથી અને બારોબાર વેચી દેવામાં આવ્યા છે. વિપક્ષી સભ્યોએ આ મામલે તપાસ કરી કૌભાંડમાં સંડોવાયેલા સામે પગલાં લેવાની માગ કરી દીધી છે.